Wp/neu/Albrecht Dürer

Albrecht Dürer (an Durer, Duerer; Albrecht Dürer, lo filyo (nel kontexto de la famil); ungrale: Ajtósi Adalbert; nasat lo 21. Mey 1471 Nürnbergye – mortir lo 6. April 1528 nel sam civ) sir un deuca pinter, printfarer, glifer e teorist del Deuca Renasal.

Dürer sir nasat Nürnbergye nel grana famil d'etnika Ungranos da Gyula; la patro sir un benkonat loka auriger. Kauze u Dürer sir kreifa famil, il ir interes e talent po pinto e glifio, e sir un dishiplo de notenda pinter e glifer Michael Wohlgemuth.

Ja in la 20as Albrecht Dürer establir lo riput ed influo in Europ per impresyonifa olsoglifa printos; Dürer klasat as granisima europa mastro de xilografio. Dok il benkonat po la granabla glifos, of pri riliga temos. Sir un autor de serios de glifos, k'influat de gotika art; lo plu konat glifserio pe Dürer sar Meisterstiche, k'insar tre werkos: Ritter, Tod und Teufel (1513), Melencolia I (1514) e Der heilige Hieronymus im Gehäus (1514). As un pinter, lo mastro konat pol portretos, selfportretos, aqarelos, ilustros de libros.

Albrecht Dürer kontaktir kon majora itala pinteros, pekule kon Raffaello Sanzio, Giovanni Bellini o Leonardo da Vinci. Ab anyo 1512 sir patronat pe Santa Roma Imperer Maximilian I.

Ade, Dürer sir l'una teorist d'art intel nordeuropa pinteros; un autor del deucala praktika manual po belartos. Il l'una autobiografer intel europa pinteros.

Konexilos

 * https://www.wikidata.org/wiki/Q5580